Dmitri Juškevitš

Dmitri Sergejevitš Juškevitš (ven. Дмитрий Сергеевич Юшкевич; s. 19. marraskuuta 1971 Tšerepovets, Neuvostoliitto) on venäläinen entinen jääkiekkopuolustaja, olympiavoittaja ja maailmanmestari. Hän on pelannut myös 11 kautta NHL:ssä. Siellä 786 ottelussa hän on tehnyt tehot 43+182=225. Jäähyminuutteja Juškevitš keräsi 659. Hänen yhden kauden piste-ennätyksensä NHL:ssä oli tulokaskaudella 1992–1993 tehdyt 32 pistettä. Juškevitš oli kiekollisesti taitava rightin puolustaja.

Seuraura
Juškevitš pelasi ensimmäiset miesten pelinsä Lokomotiv Jaroslavlissa kaudella 1988–1989. Tuolloin joukkue pelasi vielä Neuvostoliiton jääkiekon mestaruussarjaa. Juškevitš pelasi Jaroslavlissa myös työsulkukaudella 1994–1995 sekä kausina 1999–2000 ja 2003–2004. Philadelphia Flyers varasi Juškevitšin NHL:ään kuudennella kierroksella vuonna 1991. Hän pelasi vielä kauden 1991–1992 Dynamo Moskovassa, jossa voitti IVY:n mestaruussarjan mestaruuden ja siirtyi sen jälkeen Flyersiin. Kolmen Flyers-kauden jälkeen Juškevitš siirtyi Toronto Maple Leafsiin, jossa pelasi seitsemän kautta. Hän pelasi myös NHL:n tähdistöottelussa vuonna 2000.

Toronto kauppasi Juškevitšin Florida Panthersiin vaihdossa Róbert Švehlaan kaudeksi 2002–2003. Hän edusti sen aikana Panthersin lisäksi Los Angeles Kingsiä, jonne hänet kaupattiin vaihdossa Jaroslav Bednářiin ja Andreas Liljaan sekä Philadelphia Flyersia, jossa päätti NHL-uransa.

Kaudeksi 2003–2004 Juškevitš palasi Venäjälle ja Lokomotiv Jaroslavliin. Sen jälkeen hän edusti myös Severstal Tšerepovetsia, Metallurg Magnitogorskia, SKA Pietaria sekä Sibir Novosibirskiä.

Juškevitš siirtyi marraskuussa 2009 kuukauden koeajalle jääkiekon SM-liigajoukkue Oulun Kärppiin ja sai paikan kauden loppuun marraskuun lopulla. Hän lopetti uransa kevääseen 2010.

Maajoukkueura
Juškevitš on edustanut maajoukkueurallaan Neuvostoliittoa, Itsenäisten valtioiden yhteisöä (IVY) ja Venäjää. Hän voitti olympiakultaa IVY:n joukkueessa vuonna 1992 ja olympiahopeaa Venäjän joukkueessa vuonna 1998. 

Jääkiekon MM-kilpailuissa Juškevitš edusti IVY:ä kerran ja Venäjää kolmesti. Hän voitti maailmanmestaruuden Venäjän joukkueessa vuonna 1993 ja hänet valittiin kisojen parhaaksi puolustajaksi. Alle 20-vuotiaiden MM-kilpailuissa Juškevitš edusti Neuvostoliittoa vuosina 1989, 1990 ja 1991. Hän saavutti kultaa vuonna 1989 ja hopeaa vuosina 1990 ja 1991.
Tilastot
 1988–1989  Lokomotiv Jaroslavl  USSR  23  2  1  3  8  -  -  -  -  -  JMM  7  0  3  3  2  1989–1990  Lokomotiv Jaroslavl  USSR  41  2  3  5  39  -  -  -  -  -  JMM  7  0  4  4  8  1990–1991  Lokomotiv Jaroslavl  USSR  41  10  4  14  22  -  -  -  -  - JMM  7  2  4  6  2  1991–1992  Dynamo Moskova  IVY  35  5  7  12  14  -  -  -  -  -  OK  8  1  2  3  4                            MM  6  1  1  2  4  1992–1993  Philadelphia Flyers  NHL  82  5  27  32  71  -  -  -  -  -  MM  7  1  4  5  10  1993–1994  Philadelphia Flyers  NHL  75  5  25  30  86  -  -  -  -  -  MM  6  1  2  3  12  1994–1995  Lokomotiv Jaroslavl  RSL  10  3  4  7  8  -  -  -  -  -   Philadelphia Flyers  NHL  40  5  9  14  47  15  1  5  6  12 1995–1996  Toronto Maple Leafs  NHL  69  1  10  11  54  4  0  0  0  0  MC  5  1  1  2  2  1996–1997  Toronto Maple Leafs  NHL  74  4  10  14  56  -  -  -  -  -  1997–1998  Toronto Maple Leafs  NHL  72  0  12  12  78  -  -  -  -  -  OK  6  0  0  0  2  1998–1999  Toronto Maple Leafs  NHL  78  6  22  28  88  17  1  5  6  22 1999–2000  Lokomotiv Jaroslavl  RSL  7  2  3  5  2  -  -  -  -  -   Toronto Maple Leafs  NHL  77  3  24  27  55  12  1  1  2  4 2000–2001  Toronto Maple Leafs  NHL  81  5  19  24  52  11  0  4  4  12 2001–2002  Toronto Maple Leafs  NHL  55  6  13  19  26  -  -  -  -  -  2002–2003  Florida Panthers  NHL  23  1  6  7  14  -  -  -  -  -   Los Angeles Kings  NHL  42  0  3  3  24  -  -  -  -  -   Philadelphia Flyers  NHL  18  2  2  4  28  13  1  4  5  2  2003–2004  Lokomotiv Jaroslavl  RSL  35  7  11  18  36  3  0  2  2  4  MM  6  1  1  2  6  2004–2005  Severstal Tšerepovets  RSL  54  6  22  28  58  -  -  -  -  - 2005–2006  Metallurg Magnitogorsk  RSL  49  8  21  29  38  11  5  10  15  2 2006–2007  SKA Pietari  RSL  36  1  9  10  38  -  -  -  -  - 2007–2008  Severstal Tšerepovets  RSL  28  0  2  2  22  -  -  -  -  - 2008–2009  Sibir Novosibirsk  KHL  56  6  20  26  74  -  -  -  -  - 2009–2010  Kärpät  SM-liiga  41  4  14  18  20  8  0  4  4  10 11 kautta  yhteensä  NHL  786  43  182  225  659  72  4  19  23  52 11 kautta  yhteensä  USSR/IVY/RSL  360  46  87  133  283  14  5  12  17  6 1 kausi  yhteensä  KHL  56  6  20  26  74  -  -  -  -  - 1 kausi  yhteensä  SM-liiga  41  4  14  18  20  8  0  4  4  10

Lähteet

Aiheesta muualla

Luokka:Venäläiset jääkiekkoilijat
Luokka:Venäläiset olympiavoittajat
Luokka:Venäläiset jääkiekkovalmentajat
Luokka:Philadelphia Flyersin varaamat pelaajat
Luokka:Jääkiekon maailmanmestarit
Luokka:Vuonna 1971 syntyneet
Luokka:Elävät henkilöt